Kristo thano

Kristo Thano (i lindur më 20 qershor 1991) është këngëtar, autor këngësh dhe aktor shqiptaro-grek. Ai u bë i njohur në mbarë vendin pasi doli finalist dhe përfundoi si fitues i vendit të dytë në X Factor Albania në vitin 2012.

 Jeta e hershme 
Thano lindi në Fier, Shqipëri dhe u rrit në Kreta, Greqi. Familja e tij e ka origjinën nga Epiri i Veriut  Ai filloi të shkruante këngë dhe të performonte që në moshën pesëmbëdhjetëvjeçare. Para pjesëmarrjes në X Factor Albania, Thano ishte pjesë e një grupi muzikor lokal dhe performonte në disa klube e ambiente të natës në Tiranë, ku zhvilloi stilin dhe përvojën e tij në skenë.

 Karriera 
Në vitin 2012, Thano mori pjesë në sezonin e parë të X Factor Albania, në kategorinë e Djemve nën mentorimin e Alban Skënderajt. Ai arriti deri në finale dhe përfundoi si fitues i vendit të dytë, duke u bërë një nga konkurrentët më të spikatur të sezonit.

Pas spektaklit, Thano nisi karrierën si artist solo, duke krijuar muzikë origjinale në shqip dhe anglisht. Muzika e tij përzien elemente melodike pop me vokale soul dhe tinguj elektronikë modernë.  Përmes labelit të tij të pavarur, Standart Music, ai menaxhon publikimet, produksionin dhe drejtimin artistik.

Ai ka performuar në shumë evente në Shqipëri, Greqi dhe Mbretërinë e Bashkuar dhe bashkëpunon me producentë e autorë nga vende të ndryshme të Europës.
parapamje|Kristo Thano

 Stili muzikor 
Muzika e Thanos ndërthur elemente të pop-it, R&B-së dhe elektronikës, por shpesh sfidon klasifikimet e zakonshme të zhanreve. Ai e përshkruan stilin e vet si pa zhanër, duke u fokusuar te emocioni, tregimi dhe atmosfera më shumë se tek rregullat tradicionale të muzikës.  Tekstet e tij prekin tema si dashuria, rritja personale dhe rilindja shpirtërore. EP-ja e vitit 2025, RILINDA, shënoi një kthesë të re në drejtimin e tij artistik, me theks në introspeksion dhe ndjeshmëri njerëzore.

 Diskografia 

 EP 

 RILINDA (2025)

 Këngë të zgjedhura 

 "Janar" (2025)
 "Malli" (2025)
 "Lulet e Majt" (2025)
 "Premtimet" (2025)
 "Rilinda" (2025)

 Jeta personale 
Thano jeton në Mbretërinë e Bashkuar, ku ndjek studimet për Muzikë Komerciale në London College of Creative Media (LCCM).

 Referime 
 Lidhje të jashtme 

 Kanali zyrtar në YouTube
 Faqja zyrtare në Spotify
 Profili në Instagram